Helga Ast

Helga Ast (neiuna Helga Raag; 7. juuli 1921 Tartu – 4. juuli 1996 TorontoTLÜAR väliseesti isikud) oli eesti arst.

Ta lõpetas 1940. aastal Elfriede Lenderi Tütarlaste Eragümnaasiumi. Samal aastal astus ta Tartu Riikliku Ülikooli arstiteaduskonda, kus sai õppida aastani 1943.

Aastal 1943 põgenes koos abikaasaga Soome, aastal 1944 Soomest Rootsi, aastal 1948 Rootsist Brasiiliasse (Rio de Janeirosse, kus abikaasa lõpetas ülikooli loomaarstina), kus nad elasid aastani 1955.

1955. aastal asusid nad Kanadasse Montréali, kus ta lõpetas McGilli ülikooli arstiteaduskonna ja õppis edasi psühhiaatriks. Psühhiaatrina töötas ta 20 aastat, kuni pensionile minekuni.

 Isiklikku 
Ta oli abielus loomaarsti ja viroloogi Orvo Astiga, neil sündis tütar.

 Viited 

 Kirjandus 
 Helbe Merila-Lattik. Eesti arstid 1940–1960. Lk 515

Välislingid
Album Academicum Universitatis Tartuensis 1918-1944
TLÜAR väliseesti isikud

Kategooria:Eesti arstid
Kategooria:Eesti psühhiaatrid
Kategooria:Eestlased Rootsis
Kategooria:Eestlased Brasiilias
Kategooria:Eestlased Kanadas
Kategooria:McGilli Ülikooli vilistlased
Kategooria:Sündinud 1920
Kategooria:Surnud 1996